**Paziņojums par izsoles rezultātiem**

Atbilstoši Siguldas novada pašvaldības domes 2019.gada 21.marta lēmumam “Par nekustamā īpašuma Miera iela 24, Sigulda, Siguldas novads, izsoles noteikumu apstiprināšanu” (prot.Nr.5, 33.§) (turpmāk - Lēmums) 2019.gada 15.aprīlī notika nomas tiesību izsole uz daļu no nekustamā īpašuma Miera ielā 24, Siguldā, Siguldas novadā, - zemes vienības daļa 720 m2 platībā, un uz šīs zemes vienības daļas esošo būvi – kapsētas strādnieku māja, kadastra apzīmējums 8015 002 0501 001, 71,40 m2 platībā un saimniecības ēka, kadastra apzīmējums 8015 002 0501 003, 91,00 m2 platībā, nomas tiesību izsole uz pieciem gadiem.

Augstāko nomas maksu par nekustamo īpašumu mēnesī 636,00 EUR (seši simti trīsdesmit seši *euro* nulle centi) un pievienotās vērtības nodokli 21% apmērā, kas ir 133,56 EUR (viens simts trīsdesmit trīs *euro* piecdesmit seši centi), kopā 769,56 EUR (septiņi simti sešdesmit deviņi *euro* piecdesmit seši centi) nosolīja fiziskā persona.

Papildinājumi:

Ievērojot to, ka nomas līgums noteiktajā termiņā nav noslēgts, nolemts slēgt nomas līgumu par nākamo augstāko nosolīto nekustamā īpašuma nomas maksu mēnesī 606,00 EUR (seši simti seši *euro* nullecenti) un pievienotās vērtības nodokli 21% apmērā, kas ir 127,26 EUR (viens simts divdesmit septiņi *euro* divdesmit seši centi), kopā 733,26 EUR (septiņi simti trīsdesmit trīs *euro* divdesmit seši centi) ar SIA “Funeral Service Latvia”, reģ.Nr.40103185394.

Papildinājumi:

Atbilstoši Siguldas novada pašvaldības domes 2019.gada 11.jūnija lēmumam “Par nekustamā īpašuma - kapsētas strādnieku mājas, saimniecības ēkas un pieguļošās daļas teritorijas Miera iela 24, Sigulda, Siguldas novads, izsoli” (prot.Nr.10., 23.§) nolemts:

- atcelt lēmumu slēgt nomas līgumu par daļu no nekustamā īpašuma Miera ielā 24, Siguldā, Siguldas novadā, - zemes vienības daļa 720 m2 platībā, un uz šīs zemes vienības daļas esošās būves – kapsētas strādnieku māja, kadastra apzīmējums 8015 002 0501 001, 71,40 m2 platībā un saimniecības ēka, kadastra apzīmējums 8015 002 0501 003, 91,00 m2 platībā, nomu ar SIA “Funeral Service Latvia”, reģ.Nr.40103185394;

- atzīt nekustamā īpašuma Miera iela 24, Siguldā, Siguldas novadā, zemes vienības ar kadastra apzīmējumu 8015 002 0501, daļu 720 m2 platībā un uz tās esošajām būvēm ar kadastra apzīmējumiem 8015 002 0501 001 un 8015 002 0501 003, 2019.gada 15.aprīļa izsoli par nenotikušu.